recursal/SuperWikiNEXT-32B huggingface dataset:
தென்னிந்தியா (1953–1956) (மாநில மறுசீரமைப்புச் சட்டம் 1956), சென்னை மாநிலம் மஞ்சளில்
**சென்னை மாநிலம்** (*Madras State*) இந்தியக் குடியரசில் ஒரு மாநிலம். இது தற்கால தமிழ்நாட்டின் முன்னோடியாகும். பிரித்தானியாவின் இந்தியாவில் சென்னை மாகாணம் என்று வழங்கப்பட்ட பகுதிகள், 1950 இல் இந்தியா குடியரசானவுடன் சென்னை மாநிலம் என்றழைப்படலாயின. 1950 முதல் 1953 வரை ஒருங்கிணைந்த சென்னை மாகாணத்தின் அனைத்து பகுதிகளும் சென்னை மாநிலத்தில் இடம் பெற்றிருந்தன. இவையாவன - தற்கால தமிழ்நாடு, ஆந்திரப் பிரதேசத்தின் ஆந்திர மாவட்டங்கள், கர்நாடகத்தின் தெற்கு கனரா மாவட்டம் மற்றும் கேரளத்தின் மலபார் மாவட்டம். அக்டோபர் 1, 1953 இல் ஆந்திர மாவட்டம் சென்னை மாநிலத்திலிருந்து பிரிந்து தனி மாநிலமாகியது. 1956 இல் மொழி வாரியாக மாநிலங்களை அமைக்க மாநில புனரமைப்புச் சட்டம் (*States Reorgansiation Act*) கொண்டுவரப்பட்டது. இதனால் சென்னை மாநிலத்தின் கன்னடம் பேசும் பகுதிகள் கர்நாடக மாநிலத்துடனும், மலையாளம் பேசும் பகுதிகள் கேரளத்துடன் இணைக்கப்பட்டன. திருவிதாங்கூர் சம்ஸ்தானத்தின் பகுதியாக விளங்கிய நான்கு தாலுக்காக்களை உள்ளடக்கிய பகுதிகள் கன்னியாகுமரி மாவட்டம் என்ற பெயரில் சென்னை மாநிலத்துடன் இணைக்கப்பட்டது. 1959 இல் ஆந்திரப் பிரதேசத்துடன் ஏற்பட்ட எல்லை ஒப்பந்தத்தின் மூலம் திருத்தணி சென்னை மாநிலத்துடன் இணைக்கப்பட்டது. கண்டன் சங்கரலிங்க நாடார் சென்னை மாநிலம் என்பதை தமிழ்நாடு என்று பெயர் மாற்றம் செய்வதற்காக 78 நாட்கள் உண்ணா நோன்பிருந்து அக்டோபர் 13, 1956ல் உயிர் துறந்தார். 12 ஆண்டுகளுக்கு பிறகு 03.10.1966 க்கு முன்பே சென்னை மாநிலம் என்ற பெயர் தமிழ்நாடு என்று மாற்றப்பட்டது.

மேலும் பார்க்கவும்
------------------

* சென்னை மாகாணம்
* தமிழ்நாடு
* தமிழ்நாட்டு முதலமைச்சர்களின் பட்டியல்
* ஆந்திரப் பிரதேசம்
* கேரளம்
* கருநாடகம்

மேற்கோள்கள்
-----------
**சி. மா. இரவிச்சந்திரன்** (பிறப்பு: செப்டம்பர் 13, 1954) என்பவர் ஒரு தமிழக எழுத்தாளர். சென்னைப் பல்கலைக்கழகத்தில் தமிழில் முதுகலை, முனைவர் பட்டங்களைப் பெற்றவர். பாரதியார் பல்கலைக்கழகத்தில் தமிழ்த்துறையில் 1987- இல் விரிவுரயாளராகத் தொடங்கி 2006- இல் துறைத்தலைவராகப் பொறுப்பேற்று 2013- இல் பணி ஓய்வுப் பெற்றார்.இவர் தமிழ்த் துறைக்கு கொங்கு நாட்டுப்புற வழக்காறுகள் - அளவாய்வு (Multifaceted Folklore Survey of Kongu Nadu) என்னும் பல்கலைக்கழக மானியக் குழுவின் சிறப்பு நிலை ஆய்வுத்திட்டத்தை ( SAP-D.R.S.-1) ரூ.22.50 இலட்சம் 2007- ஆம் ஆண்டு பெற்றுத் தந்தவர். நாட்டுப்புறவியல் துறையில் தனி முத்திரைப் பதித்தவர். மேற்கு ஜெர்மனியில் நிகழ்ந்த பன்னாட்டு நாட்டுப்புறவியல் கருத்தரங்கில் பங்கேற்றவர். பல்வேறு ஆய்வுக் கட்டுரைகளை வழங்கியவர். மாநாடுகளிலும், கருத்தரங்குகளிலும் புத்தாக்கப் பயிற்சிகளிலும் பங்கேற்று அவற்றின் ஒருங்கிணைப்பாளராகவும் பங்களிப்பு செய்துள்ளார். இவர் எழுதிய *"தமிழரின் பெருமரபும் சிறுமரபும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் நாட்டுப்புறவியல் எனும் வகைப்பாட்டில் பரிசு பெற்றிருக்கிறது.

ஆதாரம்
------
செய்யூர் நதியில் ஒரு சிறிய படகு (தோனி)
செய்யூர் வழிச்செல்லும் சாலை
செய்யூரில் நெல் வயல்கள்
**சிறியூர்** (*Cheriyoor*) இந்தியாவில் கேரள மாநிலத்தில் தலிபரம்பா என்னும் இடத்தில் குப்பம் ஆற்றங்கரையில் அமைந்துள்ளது.

நிர்வாகம்
---------

சிறியூர் குட்டியேரி கிராமத்தின் (வார்டு எண் 4) க்கு சொந்தமான பகுதியாக உள்ளது. இது கண்ணூர் மாவட்டம், பரியாரம் கிராம பஞ்சாயத்தைத்திற்கு உட்பட்ட பகுதி.

வரலாறு
------

சிறியூர், கேரள வர்மா வலியகோவில் தம்புரான் என்றமலையாள-மொழி கவிஞர் மற்றும் மொழிபெயர்ப்பாளர் (பிப்ரவரி 19, 1845 – 1914) -ன் பூர்வீகம். இவரது தந்தை நாராயணன் நம்பூதிரி சிறியூரில் உள்ள முள்ளபள்ளி இல்லத்தின் உறுப்பினர் ஆவார்.

கோயில்கள்
---------

இந்த கிராமத்தில் முக்கிய கோவிலாக பழமைவாய்ந்த  தாலக்கோடு ஸ்ரீ கிருஷ்ணா கோயில், ஸ்ரீ புதிய குன்னில், புதிய பகவதி கோவில், ஸ்ரீ தர்ம சாஸ்தா மற்றும் Cheriyoor ஜும்மா மஜித் உள்ளன.

கல்வி
-----

சிறியூர் அரசு உயர் தொடக்க நிலைப் பள்ளி 60 ஆண்டு பழமை வாய்ந்த பள்ளி. இது 2014 -ம் ஆண்டு உயர்நிலைப்பள்ளியாக தரம் உயர்த்தப்பட்டது.

போக்குவரத்து
------------

தேசிய நெடுஞ்சாலை (NH17) மூலம் தளிப்பரம்பா தளிப்பறம்பா நகரம் வழியாக சிற்றியூரை அடைய முடியும். மேலும் இச்சாலை வழியே கோவா கோவா மற்றும் மும்பை வரை மும்பை பயணிக்க முடியும். இச்சாலையின் மறுபக்கம் கொச்சி மற்றும் கொச்சி மற்றும் திருவனந்தபுரம் திருவனந்தபுரம் ஆகிய பகுதிகளுக்கு பயணிக்கலாம்.

மேற்கோள்கள்
-----------

1. ↑
**ரூல் நெம்பர் 4** (*Rule Number 4*) என்பது 2023 இல் வெளிவந்த இந்தியத் தமிழ்த் திரைப்படமாகும். போசர் எல்வின் எழுதி இயக்கிய இப்படத்தில் பிரதீசு கிருசுணா, சிறீ கோபிகா ஆகியோர் முக்கிய வேடங்களில் நடித்திருந்தனர். மோகன் வைத்யாசீவா இரவி உள்ளிட்ட பல நடிகர்கள் துணை வேடங்களில் நடித்திருந்தனர். இப்படத்தை ஒயிஎசுஐஎம்ஒயி புரொடக்சன்சு பதாகையின் கீழ் சிமி இசட் தயாரித்தார்.

நடிகர்கள்
---------

* தமிழாக பிரதீசு கிருசுணா
* கவிதாவாக சிறீ கோபிகா
* சின்னமலையாக மோகன் வைத்யா
* இரவியாக சீவா இரவி
* வங்கி ஊழியராக கலா கல்யாணி
* பிர்லா போசு
* கலா பிரதீப்

தயாரிப்பு
---------

திரைப்படத்தின் தயாரிப்புப் பணிகள் 2020 இன் தொடக்கத்தில் தொடங்கியது. இப்படத்தை ஒயிஎசுஐஎம்ஒயி புரொடக்சன்சு பதாகையின் கீழ் சிமி இசட் தயாரித்தார். படத்தின் தயாரிப்பாளரான பிரதீசு கிருஷ்ணா, சிறீ கோபிகாவுடன் முக்கிய கதாபாத்திரத்தில் நடித்திருந்தார். இதற்கு முன்பு *இவர்* நான்சென்ஸ்*,* 90 எம்எல் *ஆகிய திரைப்படங்களில் நடித்தார். டேவிட் ஜான் ஒளிப்பதிவையும், எசுபி அகமது படத்தொகுப்பையும் மேற்கொண்டனர்.  .*

வரவேற்பு
--------

*தினத்தந்தியின்* ஒரு விமர்சகர், "பிரதீசு கிருசுணா காதலித்து காதலியை துரத்தும் கதாபாத்திரத்தை இரசிக்கிறார்" என்று கூறினார்.  . *மாலை மலரின்* ஒரு விமர்சகர் "கதையின் நாயகனாக நடித்துள்ள பிரதீசு கிருசுணா இயல்பான நடிப்பை வெளிப்படுத்தியுள்ளார்" என்று எழுதினார்.

மேற்கோள்கள்
-----------

1. ↑  "Rule Number 4UA". *The Times of India*. பன்னாட்டுத் தர தொடர் எண்:0971-8257. .
2. ↑  Dinamalar (2023-10-31). "ஏடிஎம் வேன் கொள்ளை பின்னணியில் உருவான ரூல் நம்பர் 4 | Rule No. 4 originated in the background of ATM van robbery" (in ta). .
3. ↑  மலர் (2023-11-07). "ராஷ்மிகாவை தொடர்ந்து ஏஐ அச்சுறுத்தும் அடுத்த நடிகை" (in ta). .
4. ↑  "Dinatahthi hosted at ImgBB" (in en). .
5. ↑  "ரூல் நம்பர் 4". .
6. ↑  maalaimalar (2023-11-02). "Rule Number 4" (in ta). .

வெளி இணைப்புகள்
---------------

* இணையதள திரைப்பட தரவுத்தளத்தில் *ரூல் நம்பர் 4*
**சிவந்த கீரி** *(Ruddy mongoose) (கெர்பெசுடெசு சுமிதி Herpestes smithii)* என்பது இந்தியா மற்றும் இலங்கை மலைக் காடுகளில் வளரக்கூடிய கீரி வகைகளுள் ஒன்றாகும். இந்த கீரி, கழுத்தில் பட்டையுடன் காணப்படும் கீரி மற்றும் இந்தியச் சாம்பல் கீரி முதலியன இந்தியாவிலும் இலங்கையிலும் காணப்படும் கீரி இனங்களாகும். சிவந்த கீரி இந்தியச் சாம்பல் கீரி இனத்துடன் மிகவும் நெருக்கமான தொடர்புடையது; ஆனால் சற்றே பெருத்த அளவு மற்றும் கறுப்பு-முனை வால், 2 முதல் 3 அங்குலங்கள் வரை முடிவில் நீண்டு காணப்படுவதன் அடிப்படையில் வேறுபடுகிறது. இந்த கீரியில் இரண்டு கிளையினங்கள் உள்ளன. இவை இந்தியாவில் காணப்படும் *கெ. சுமிதி சுமிதி, மற்றும்* இலங்கையில் காணப்படும் *கெ. சுமிதி ஜெய்லானிக்கசு* (தாமஸ், 1852) ஆகும்.

பரவலும் வாழ்விடமும்
-------------------

 பன்னா தேசிய பூங்காவில் சிவந்த கீரி
 யலா தேசிய பூங்காவில் கீரி
சிவந்த கீரி காடுகளில் வாழக்கூடியது. அதிக ஒதுங்கிய பாதுகாப்பான பகுதிகளை விரும்புகிறது. இது நெல் வயல்களிலும், ஒப்பீட்டளவில் திறந்தவெளிகளிலும் காணப்படுகிறது.

வகைபிரித்தல்
------------

இலண்டன், இயற்கை வரலாற்று அருங்காட்சியகத்தின் தொகுப்பில் ஒரு விலங்கியல் மாதிரிக்காக 1837ஆம் ஆண்டில் ஜான் எட்வர்ட் கிரே என்பவரால் முன்மொழியப்பட்ட இருசொற் பெயர் *ஹெர்பெசுடசு சுமிதி என்பதாகும்*.

கிளையினங்கள்:[]

* *ஹெ. சுமிதி*
* *ஹெ. தயசானுரசு*
* *ஹெ. செலானியசு*

சூழலியல்
--------

பிற கீரிகளைப் போலவே, இது பகலிலும் இரவிலும் வேட்டையாடுகிறது.

கலாச்சாரத்தில்
--------------

இலங்கையில் இந்த விலங்கு சிங்களத்தில் முகாட்டியா என்று அழைக்கப்படுகிறது. பொதுவாக இது விரும்பத்தகாத விலங்காகக் கருதப்படுகிறது. இலங்கைக்குச் சொந்தமான வேறுபட்ட சிற்றினமான பொன்னிற மரநாய் (*பாரடோக்சுரசு ஜெய்லோனென்சிசு*), இதே போன்று தோற்றம் மற்றும் வண்ணம் கொண்டது, கோட்டம்புவா என்று அழைக்கப்படுகிறது.

மேற்கோள்கள்
-----------

1. 1 2  Mudappa, D. & Choudhury, A. (2016). "*Herpestes smithii*". *IUCN Red List of Threatened Species*. **2016**: e.T41617A45208195.
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2008-10-15 அன்று. பரணிடப்பட்டது.. .
3. 1 2  Prater, S.H. (1971). *The Book of Indian Animals* (Third ). Bombay: Bombay Natural History Society. பன்னாட்டுத் தரப்புத்தக எண்:019562169-7.
4. ↑  Gray, J. E. (1837). "Description of some or little known Mammalia, principally in the British Museum Collection". *The Magazine of Natural History and Journal of Zoology, Botany, Mineralogy, Geology and Meteorology* **I** (November): 577–587. .

வெளி இணைப்புகள்
---------------

* விக்கியினங்களில் Herpestes smithii பற்றிய தரவுகள்
**எதிப 63765 (HD 63765)** என்பது கரினா விண்மீன் தொகுப்பில் சுமார் 106 ஒளி ஆண்டுகள் தொலைவில் அமைந்துள்ள 8-ஆவது பருமை ஜி-வகை முதன்மை வரிசை விண்மீனாகும். இந்த விண்மீன் சூரியனை விட சிறியதும் குளிர்ச்சியானதும் மங்கலானதும் குறைவான பொருண்மை கொண்டதும் ஆகும், மேலும் சூரியனின் இரும்பு- ஐதரசன் விகிதத்தில் சுமார் 69% அளவுக்குக் குறைந்த இரும்பு உள்ளடக்கம் கொண்டுள்ளது. 2009 ஆம் ஆண்டில், விண்மீனைச் சுற்றி ஒரு வளிமப் பெருங்கோள் கண்டுபிடிக்கப்பட்டது.

எதிப 63765 என்ற விண்மீன் தப்பெக்கு எனப் பெயரிடப்பட்டுள்ளது. இந்தப் பெயர் பன்னாட்டு வானியல் ஒன்றியத்தின் புற உலகங்கள் பெயரிடை பரப்புரைத் திட்டத்தின் ஒரு பகுதியாக அதன்ன் 100வது ஆண்டு விழாவில் பொலிவியாவால் தேர்ந்தெடுக்கப்பட்டது. Tapecue (நவீன Tapekue) என்பது அதாவது குரானியில் உள்ள 'நித்திய பாதை', புவியின் முதல் மக்கள் வந்து திரும்பி வரக்கூடிய பால்வெளி ஆகும். எதிப 63765 பி கோளுக்கு **இவகா** என்று பெயரிடப்பட்டுள்ளது. இப்பெயர் என்பது குரானியில் 'வானம்' அல்லது 'துறக்கம்' என்று பொருள்படும். மேலும், பால்வெளளீவகாவுக்குச் செல்லும் வழித்தடம் என்று அறியப்பட்டது.

கோள் அமைப்பு
------------

**எதிப 63765 பி** என்பது விண்மீனைச் சுற்றி வரும் ஒரு புறக்கோள் ஆகும். இந்தக் கோள் வியாழனை விட சிறியதும் 0.64 மடங்கு பொருண்மை கொண்டதும் ஆகும். இது 0.94 வானியல் அலகு தொலைவில் ஓர் அரை பெரச்சில் விண்மீனைச் சுற்றி வர 358 நாட்கள் ஆகிறது. 2009 அக்தோபரில் வெளியிட்ட ஒரு செய்திக்குறிப்பில் இந்தக் கோள் அறிவிக்கப்பட்டது.

எச்டி 63765 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b / Yvaga** | ≥0.64 ± 0.05 *M*J | 0.940 ± 0.016 | 358.0 ± 1.0 | 0.240 ± 0.043 |

மேலும் பார்க்கவும்
------------------

* சூரியப் புறக்கோள்களின் பட்டியல்

மேற்கோள்கள்
-----------

1. ↑  "International Astronomical Union | IAU". .
2. ↑  "Approved names". .
3. ↑
**பிரேம் குமார் ரியாங்கு (Prem Kumar Reang) இந்தியாவைச் சேர்ந்த ஓர் அரசியல்வாதியாவார். 1974 ஆம் ஆண்டு மே மாதம் 10 ஆம் தேதியன்று புபஞ்சாய் ரியாங்கு மற்றும் கும்படி தம்பதியருக்கு மகனாக இவர் பிறந்தார்.** திரிபுராவைச் சேர்ந்த இவர் தற்போது திரிபுராவின் பழங்குடி மக்கள் முன்னணியில் இணைந்துள்ளார். 2018 ஆம் ஆண்டு நடைபெற்ற தேர்தலில் காஞ்சன்பூர் தொகுதியில் தேர்தலில் போட்டியிட்டு வெற்றி பெற்றார்.  தற்போது காஞ்சன்பூரின் (இந்தியா) சட்டமன்ற உறுப்பினராக உள்ளார் 

2022 ஆம் ஆண்டில் மாணிக் சாகா அமைச்சரவையில் மீன்வளம் மற்றும் கூட்டுறவு மற்றும் பழங்குடியினர் நலன் அமைச்சரானார்.    தற்போது திரிபுராவில் மூன்று அமைச்சகங்களின் அமைச்சராக உள்ளார். புரு பழங்குடியினர் பிரச்சினைக்காக குரல் கொடுத்தவர்களில் இவரும் ஒருவராக இருந்தார்

மேற்கோள்கள்
-----------

1. ↑  "Kanchanpur Tripura Assembly Election 2018". .
2. ↑  "Member of Legislative Assembly". .
3. ↑  "Tripura Cabinet Ministers List 2022: Full list of ministers in Manik Saha cabinet and their portfolios". .
4. ↑  "Council of Ministers". .
5. ↑  "Fish production, per capita consumption increased significantly, says Minister Prem Kumar Reang". .
6. ↑  "Tripura MLA threatens to quit over Bru issue". .
**சிட்னி துடுப்பாட்ட அரங்கம்** ஆஸ்திரேலியாவின் சிட்னி நகரில் உள்ள உலகின் மிக பெரிய துடுப்பாட்ட விளையாட்டுத் திடல் ஆகும் ஆகும். இதில் பல பன்னாட்டுப் போட்டிகள் நடைபெற்றுள்ளன. இந்த அரங்கில் ரக்பி, ஆஸ்திரேலிய கால்பந்துப் போட்டி மற்றும் பல போட்டிகளும் நடைபெறுகின்றன. இது நியூ சவுத் வேல்ஸ் அணிக்கு சொந்தமான விளையாட்டரங்கம் ஆகும். இது எஸ்சிஜி டிரஸ்ட்டினால் கவனிக்கப்படுகிறது.

வரலாறு
------

1811 ஆம் ஆண்டு நியூ சவுத் வேல்சின் ஆளுநர் லாச்லன் மச்கோரி இரண்டாம் சிட்னி என்ற ஒரு இடத்தை உருவாக்கினர். அது ஒன்று அரை மைல் அகலமும் ஆக்ஸ்போட் தெருவை தெற்கிலும் ரண்ட்விக் ரேஸ் கோர்ஸை வடக்கிலும் கொண்டிருந்தது. இது 1850 ஆண்டுவாக்கில் குப்பை போடும் இடமாக இருந்தது. இதை விளையாட்டிற்குப் பயன்படுத்தவில்லை. பின்பு இரண்டாம் சிட்னியின் தெற்கு பகுதியான விக்டோரியா பரக்க்ஸ் ஆங்கிலேய ராணுவத்திற்குப் பரிசாகக் கொடுத்தார்கள். அதை ஆங்கிலேயர்கள் புல்வெளி தோட்டம் போல் பயன்படுத்தினர். மற்றும் அதை ராணுவ வீரர்கள் விளையாடும் கிரிக்கெட் மைதானமாக வைத்தனர். இரு ஆண்டுகளுக்குப் பின்பு, விக்டோரியா பரக்க்ஸ் ஒரு அணியை உருவாக்கினார். அதற்கு கேரிசன் அணி என்று பெயர் வைத்தார். அதன் பின் விளையாட்டுத் திடலை கேரிசன் விளையாட்டுத் திடல் என்று அழைத்தனர். இந்த விளையாட்டுத் திடலை பெப்ருவரி 1854 இல் திறந்தனர்.

வெளி இணைப்புகள்
---------------

விக்கிமீடியா பொதுவகத்தில்,  
 ***Sydney Cricket Ground***   
என்பதின் ஊடகங்கள் உள்ளன. 

* SCG Trust Homepage பரணிடப்பட்டது 2012-12-19 at the வந்தவழி இயந்திரம்
* Google Maps satellite image of SCG
**பியாரேலால் கந்தேல்வால் (Pyarelal Khandelwal) இந்தியாவைச் சேர்ந்த ஓர் அரசியல்வாதியாவார். 1925 ஆம் ஆண்டு** 6 ஏப்ரல் மாதம் 6 ஆம் தேதியன்று இவர் பிறந்தார். இந்தியாவில் ஒரு ராசுட்ரிய சுவயம்சேவக் சங்க பிரச்சாரகராகவும் பாரதிய சனதா கட்சி அரசியல்வாதியாகவும் அறியப்படுகிறார்.

தொழில்
------

இந்திய நாடாளுமன்றத்தின் மேல்சபையான மாநிலங்களவையில் மத்தியப் பிரதேசத்தை பிரதிநிதித்துவப்படுத்தும் இந்திய நாடாளுமன்ற உறுப்பினராக பணியாற்றினார். 

1989 ஆம் ஆண்டு இந்தியப் பொதுத் தேர்தலில் திக்விச்சய் சிங்கை தோற்கடித்து, ராச்கர் மக்களவைத் தொகுதியின் உறுப்பினராகத் திரும்பினார்.

இறப்பு
------

2009 ஆம் ஆண்டு அக்டோபர் மாதம் 6 ஆம் தேதியன்று மாரடைப்பால் கந்தேல்வால் இறந்தார். 84 வயதான இவர் புற்றுநோயால் அவதிப்பட்டு வந்தார்.

மேற்கோள்கள்
-----------

1. ↑  Ramaseshan, Radhika (7 October 2009). "Last leg of pracharak era". .
2. ↑  "Madhya Pradesh CM Digvijay Singh's proxy war". 5 February 1998. .
3. ↑  Senior BJP leader Pyarelal Khandelwal passes away Asian News International/DailyIndia.com. Retrieved on 7 October 2009.
4. ↑  "BJP leader Pyarelal Khandelwal dies". Indian Express. 2009-10-07. .

புற இணைப்புகள்
--------------

* பியாரேலால் கந்தேல்வால்
* மாநிலங்களவை இணையதளத்தில் சுயவிவரம்
* பியாரேலால் கந்தேல்வால் தகனம் செய்யப்பட்டார்
**கின்மென் தேசிய பூங்கா (Kinmen National Park)** என்பது சீனக் குடியரசின் ஃபுச்சியன் மாகாணத்தில் உள்ள கின்மென் நகரில் உள்ள ஒரு தேசியப் பூங்கா ஆகும்.

வரலாறு
------

இந்தப் பூங்காடு உள்ளூரில் இராணுவச் சட்டம் நீக்கப்பட்டு மூன்று ஆண்டுகளுக்குப் பிறகு 1995 -ஆம் ஆண்டில் நிறுவப்பட்டது.

புவியியல்
---------

பூங்கா 35.29 சதுர கிலோமீட்டர் பரப்பளவைக் கொண்டுள்ளது. இந்தப் பரப்பானது கின்மென் கவுண்டி பகுதியின் கால் பகுதி ஆகும். இது ஐந்து பகுதிகளாக பிரிக்கப்பட்டுள்ளது, அவை தைவு மலை, குனிங்டோ, குகாங், மஷான் ஹில் மற்றும் லியு ஆகும்.

சூழலியல்
--------

இப்பகுதியைச் சுற்றியுள்ள குறைவான மனித மக்கள்தொகை மற்றும் துணை வெப்பமண்டல காலநிலை காரணமாக, இந்தப் பூங்கா இலையுதிர்காலத்தில் வசந்த காலம் வரை புலம்பெயர்ந்த பறவைகளுக்கான இடமாக மாறுகிறது. இப்பகுதியில் 319 வகையான பறவைகள் காணப்பட்டுள்ளன.

வகைகள்
------

* இயற்கை எழில் சூழ்ந்த பகுதி
* வரலாற்றுப் பாதுகாப்புப் பகுதி
* பொழுதுபோக்குப் பகுதி
* பொதுத் தடை செய்யப்பட்ட பகுதி

மேற்கோள்கள்
-----------

1. ↑  Taiwan Today Agencies (28 April 2019). "Taiwan's Kinmen boasts wealth of fascinating military memorials, museums". Taiwan News. .
2. ↑   (in Chinese) (PDF). Construction and Planning Agency, Ministry of the Interior, R.O.C.(Taiwan). June 6, 2014.. பார்த்த நாள்: October 23, 2014. 
[*தொடர்பிழந்த இணைப்பு*]
3. 1 2 . 16 June 2021.. பார்த்த நாள்: 16 June 2021.
செருவல்லி தேவி கோயில்
**செருவல்லி தேவி கோயில்,** இந்தியாவின், கேரள மாநிலம், கோட்டயம் மாவட்டத்தில், காஞ்சிரப்பள்ளி வட்டத்தில் செருவள்ளி கிராமத்தில் அமைந்துள்ள தேவி கோயிலாகும். தேவி ஆதிசக்தியின் மிகவும் உக்கிரமான வடிவமான பத்ரகாளி தேவி இங்கு மூலவராக உள்ளார். இக்கோயில் குறைந்தது ஆயிரம் ஆண்டுகள் பழமையானதாகக் கருதப்படுகிறது. பழக்கவழக்கங்கள், பாரம்பரியங்களில் இக்கோயில் மிகவும் தனித்துவமானது. ஒரு காலத்தில் பழங்குடியினர் வசம் இருந்த இக்கோயில் பின்னர் பல நிலப்பிரபுக்களின் கைகளுக்கு வந்தது.

அமைவிடம்
--------

இக்கோயில் பொன்குன்னம் - மணிமாலா வழித்தடத்தில்கோட்டயத்திற்குத் தென்கிழக்கில் 35 கி.மீ. தொலைவிலும், காஞ்சிரப்பள்ளிக்கு தென்மேற்கில்10 கி.மீ. தொலைவிலும், பொன்குன்னத்திற்குத் தெற்கில் 7 கி.மீ. தொலைவிலும் உள்ளது. 

 குசுமம், செருவல்லி தேவி கோயிலின் யானை

நீதிபதி அம்மாவன்
----------------

திருவிதாங்கூர் சர்தார் நீதிமன்றத்தின் நீதிபதியாக இருந்தவர் கோவிந்த பிள்ளை சில தவறான புரிதல்களால் ஏற்பட்ட திடீர் ஆத்திரத்தால் தன்னுடைய மருமகனைக் கொன்றார். நியாயமான மனிதராக இருந்ததால், தன்னை தூக்கிலிடுமாறு மகாராஜாவிடம் வேண்டிக்கொண்டார். பின்னர் அவரது ஆன்மா செருவல்லியில் உள்ள அவரது குடும்ப கோயிலில் குடியேறியது. பக்தர்கள் அங்கு வழிபாடு நடத்தி நைவைத்யம் செய்கின்றனர்.

மேற்கோள்கள்
-----------

1. ↑  "The legends" இம் மூலத்தில் இருந்து 17 November 2016 அன்று. பரணிடப்பட்டது.. .

வெளி இணைப்புகள்
---------------

அதிகாரப்பூர்வ இணையதளம்
**இரண்டாம் கியாத்-உத்-தின் துக்ளக் சா (Ghiyath-ud-din Tughluq Shah II)** **துக்ளக் கான்** என்ற பெயரில் பிறந்த இவர் பதே கானின் மகனும் மற்றும் பிரூசு சா துக்ளக்கின் பேரனுமாவார். தில்லி சுல்தானகத்தின் துக்ளக் வம்சத்தின் சுல்தானான இவர் கி.பி.1388 இல் அரியணை ஏறினார்  இருப்பினும், மூன்றாம் நசீர் உதின் முகம்மது சா தனது சகோதரர் ஜாபர் கானின் மகன் அபு பக்கர் கானின் ஆதரவுடன் தில்லியின் மீது உரிமை கோரினார். துக்ளக் கான் தனது மாமாவுக்கு எதிராக சிர்மூர் மலையின் அடிவாரத்தில் படைகளைச் சந்தித்தார். ஒரு சிறிய போருக்குப் பிறகு நசீருதீன் முகமது சா காங்க்ரா கோட்டையில் தஞ்சம் அடைந்தார். துக்ளக் கானின் இராணுவம் நிலப்பரப்பின் சிரமங்களால் அவரை மேலும் பின்தொடராமல் தில்லிக்குத் திரும்பியது. இறுதியில், சில அமீர்கள் ஜாபர் கானின் மகன் அபுபக்கர் கானுடனும் சுல்தான் பிருசு சா துக்ளக்கின் பேரனுடனும் சேர்ந்து துக்ளக் கானைக் கொல்லத் திட்டமிட்டனர். 1389 ஆம் ஆண்டில் அவர்கள் சுல்தானையும் அவரது பிரதம அமைச்சர் *ஜஹான் கானையும்* சுற்றி வளைத்து, அவர்களைக் கொன்றுவிட்டு, தில்லி நகரின் நுழைவாயிலில் தலையைத் தொங்கவிட்டனர். துக்ளக் கானின் ஆட்சிக் காலம் ஐந்து மாதங்கள் பதினெட்டு நாட்கள் மட்டுமே இருந்தது.

மேற்கோள்கள்
-----------

1. ↑   *A Textbook of Mediavel Indian History*.
கோயில்
கோயிலின் பக்கவாட்டுத்தோற்றம்
**மழுவண்ணூர் மகா சிவ சேத்திரம்**  என்பது இந்திய மாநிலமான கேரளாவின் வயநாடு மாவட்டத்தில் தருவணா என்னுமிடத்தில் உள்ள ஒரு பழமையான இந்துக் கோயிலாகும். இக்கோயிலின் மூலவர் சிவபெருமான் ஆவார். இங்குள்ள பிற தெய்வங்கள் ஆரயில் பகவதி, துர்க்கை, நந்தி, ஐயப்பன் மற்றும் கணபதி ஆகியவையாகும். இந்தக் கோவில் கரிங்காரி, பாலியானா மற்றும் தருவணை பகுதிகளைச் சார்ந்த மிக உயரமான சிகரத்தில் உள்ளது. பழங்காலம் முதலே இங்கு தினமும் பூஜைகள் நிகழ்த்தப்பெற்று வந்துள்ளன. மழுவண்ணூர் தெக்கே இல்லத்தின் குடும்ப உறுப்பினர்கள் பல நூற்றாண்டுகளாக இந்த பூஜையில் ஈடுபட்டு செய்து வருகின்றனர்.

புராணக்கதைகள்
-------------

மழுவண்ணூர் என்ற பெயரானது மலையாள வார்த்தைகளான "மழு" (கோடாரி), "வண்ண" (வா), "ஊர்" (இடம்) என்பனவற்றிலிருந்து உருவானதாக நம்பப்படுகிறது. இதன் பொருள் "கோடாரி விழுந்த இடம்" என்பதாகும்.

பாணாசுரனின் மிகக்கடினமான தவத்தைக் கண்ட சிவபெருமான் அவருக்கு அவர் வேண்டியதைத் தருவதாகப் புராணம் கூறுகிறது. இதனைப் பயன்படுத்திய பாணாசுரன், சிவபெருமானிடம் தன்னுடைய ராஜ்ஜியத்தைக் காக்குமாறு வேண்டிக்கொண்டான். அதே காலகட்டத்தில் பாணாசுரனின் மகளான உஷா, கிருஷ்ணனின் மகனான அனிருத்தனிடம் அன்பு கொண்டாள். அனிருத்தன் ஒரு நாள் உஷாவைச் சந்திக்க வந்தான். அப்போது அனிருத்தனுக்கும் பாணாசுரனுக்கும் சண்டைக்கு வந்தது. அனிருத்தனைக் சிறைபிடிக்கப்பட்டு, தண்டனை பெற்றான். பாணாசுரனுக்கு பாதுகாவலராக இருந்த சிவன், கிருஷ்ணனுடன் போரிடும் நிலைக்கு ஆளானார். சிவபெருமான் சிவபெருமான் தனது ஆயுதத்தைப் பயன்படுத்த, கிருஷ்ணர் தனது ஆயுதத்தால் அதனை எதிர்கொண்டார். இருவராலும் வெற்றி பெற முடியவில்லை. கோபமுற்ற சிவன் தன்ஆயுதமான மழுவை சிவன்மீது வீசினார். அது, கோயில் உள்ள இடமான மழுவனூரில் விழுந்ததாகக் கூறப்படுகிறது. அந்த இடத்தில் பரசுராமர் கோயில் கட்டியதாக நம்பப்படுகிறது.

பூசைகள், பிரார்த்தனைகள்
-----------------------

பழங்காலம் முதல் இந்தக் கோயிலில் தினசரி பூஜை நடைபெற்று வருகிறது. ஓணம், விஷு, ஆயுதபூஜை போன்ற விழாக் காலங்களில் சிறப்பு பூஜைகள் நடைபெறுகின்றன. பக்தர்கள் சபரிமலை செல்லுகின்ற காலகட்டத்தில் தினமும் மாலை பூஜை நடைபெறும். இந்த விழாக்களில் நாடு முழுவதும் இருந்து ஏராளமான எண்ணிக்கையில் மக்கள் கலந்து கொள்கின்றனர். சபரிமலை செல்லும் நேரத்தில் சிறப்பு பிரார்த்தனைகள் செய்யப்படுகின்றன. அண்மைக்காலமாக கோயில் குழுவினர் ஒவ்வொரு மாதமும் முதல் ஞாயிற்றுக்கிழமைகளில் அன்னதானம் வழங்குகின்றனர்.

புதுப்பிக்கும் பணி
------------------

செங்கற்கள் மற்றும் மரங்களால் இருந்த இக்கோயில் அண்மையில் புதுப்பிக்கப்பட்டது. தற்போது இக்கோயில் மலபார் தேவஸ்வம் வாரியத்தின் கீழ் செயல்பட்டு வருகிறது.

மலை, அணை
--------

இந்தக் கோயிலுக்கு அருகில் பாணாசுர மலை உள்ளது. ஆசியாவிலேயே மிகப்பெரிய அணைகளில் ஒன்றான பாணாசுர சாகர் அணை அருகில் உள்ளது.

மேலும் பார்க்கவும்
------------------

* கேரளாவின் கோவில்கள்
* வயநாடு
* மானந்தவாடி

மேற்கோள்கள்
-----------

1. ↑  Mazhuvannur Temple Legend. See "Mazhuvannur Temple Legend" பரணிடப்பட்டது 2011-09-01 at the வந்தவழி இயந்திரம்
**டார்க்** (Dark) என்பது ஒரு அறிவியல் புனைகதையை மையமாக கொண்ட ஜெர்மானிய வலைத்தொடராகும். இந்த தொடரை பாரன் போ ஒடார் மற்றும் ஜாண்ட்ஜி ப்ரீசி ஆகியோர் இணைந்து உருவாக்கியுள்ளார்.

டார்க் தொடர் நெற்ஃபிளிக்சின் முதல் ஜெர்மானிய மொழி தொடராகும், இது 1 திசம்பர் 2017, முதல் இது நெற்ஃபிளிக்சின் அதிகாரப்பூர்வ தளத்தில் காணக்கிடைக்கிறது. இதன் முதல் பருவம் பொதுவாக நல்ல வரவேற்பினை பெற்றபொழுதும், ஸ்ட்ரேஞ்சர் திங்க்ஸ் எனப்படும் மற்றொரு வலைத்தொடருடன் இது கொண்டிருந்த ஒற்றுமை காரணமாக ஒப்பிட்டுப் பேசப்பட்டது.

இதன் இரண்டாவது பருவம் 21 சூன் 2019, அன்று நெற்ஃபிளிக்சில் வெளியிடப்பட்டு அதுவும் நல்ல வரவேற்பினை பெற்றது. டார்க் மூன்றாவது பருவத்துடன் முற்றுப்பெரும் என நெட்ப்பிலிக்ஸ் அறிவித்துள்ளது.

டார்க் தொடர் அதன் நடிகர்கள், இயக்கம், எழுத்து, காட்சியமைப்பு, இசையமைப்பு மற்றும் அதன் கதையின் லட்சியம் மற்றும் சிக்கலான தன்மை ஆகியவற்றிற்காக பரவலான விமர்சனப் பாராட்டைப் பெற்றது. அத்துடன் 2021 ஆம் ஆண்டில், பிபிசி நிறுவனம் இந்தத் தொடரை 21 ஆம் நூற்றாண்டின் 58 வது சிறந்த தொலைக்காட்சித் தொடராக மதிப்பிட்டது.

கதை
---

விண்டன் எனும் கற்பனையான ஒரு நகரில் நடப்பதாக கட்டமைக்கப்பட்ட இந்த தொடர் ஒரு சிறுவன் மர்மமான முறையில் காணாமல் போனதை தொடர்ந்து அந்த நகரில் மூன்று தலைமுறைகளாக வாழ்ந்து வரும் நான்கு குடும்பங்களுக்கு இடையேயான தொடர்புகளையும்,ரகசியங்களையும் மெல்ல வெளிக்கொணர்வதோடு விரும்பத்தகாத காலப்பயணத்தை யையும் கட்டவிழ்க்கிறது. டார்க் காலத்தினால் மனிதனின் வாழ்க்கையில் எழுதப்படும் இருண்ட பக்கங்களை புரட்டிச்செல்கின்றது.

மேற்கோள்கள்
-----------

1. ↑  "Dark, The First Netflix Original Series Produced In Germany Commences Principal Photography (டார்க், ஜெர்மனியில் தயாரிக்கப்பட்ட முதல் நெட்ஃபிக்ஸ் அசல் தொடர் ஆகும்.)". 18 October 2016. .
2. ↑  Grater, Tom (26 May 2020). "*Dark* Season 3: Netflix Dates Final Entry In Time-Twisting German Original; Watch Debut Trailer". *Deadline*. .
3. ↑  "The 100 greatest TV series of the 21st Century". *BBC Culture*. 18 October 2021. .

வெளி இணைப்புகள்
---------------

* இணையதள திரைப்பட தரவுத்தளத்தில் *டார்க் (தொலைக்காட்சி தொடர்)*
**அபிராமி ஐயங்கார்** என்கிற இயற்பெயர் கொண்ட **அம்மு அபிராமி** (*Ammu Abhirami*) ஒரு இந்திய நடிகையாவார். இவர் தமிழ், தெலுங்குத் திரைப்ப படங்களில் தோன்றி வருகிறார். விஜய், கீர்த்தி சுரேஷ் ஆகியோருடன் மருத்துவ மாணவராக 2017ல், வெளிவந்தத் தமிழ் திரைப்படமான பைரவா மூலம் நடிப்பில் அறிமுகமானார். ராட்சசன் (2018), அசுரன் (2019) ஆகிய படங்களில் முக்கிய வேடங்களில் நடித்துள்ளார்.

தொழில்
------

அம்மு அபிராமியின் முதல் வெளியீடுகள் என் ஆளோட செருப்பக் காணோம் (2017), தீரன் அதிகாரம் ஒன்று (2017), ஆகிய படங்களில் துணை வேடங்களில் நடித்தார். இயக்குநர் பாலாஜி சக்திவேல் இயக்கிய "யார் இவர்கள்" படத்தில் ஒரு முக்கிய பாத்திரத்தில் தோன்றினார். பின்னர் இவர் ராட்சசனில் சிக்கலை எதிர்கொள்ளும் ஒரு பள்ளி மாணவியை சித்தரித்தார். பின்னர் படத்தின் தெலுங்கு மொழியின் மறு ஆக்கமான *ராக்சசுடு* (2019) படத்திலும் அதே பாத்திரத்தை செய்தார். இதில் பெல்லம்கொண்டா ஸ்ரீனிவாஸ், அனுபமா பரமேசுவரன் ஆகியோர் நடித்திருந்தனர். கொலை செய்யப்படும் ஒரு அப்பாவி பெண்ணாக துப்பாக்கி முனை (2018) என்ற படத்தில் தோன்றினார்.

2019ஆம் ஆண்டில், இவர் வெற்றிமாறன் இயகத்தில் அசுரன் படத்தில் தனுஷுக்கு இணையாக ஒரு முக்கிய பத்திரத்தில் தோன்றினார். தயாரிப்பாளர் எஸ். தாணு பரிந்துரைத்த பின்னர் அம்மு தேர்வு செய்யப்பட்டார். இவர் முன்பு அவருடைய துப்பாக்கி முனை படத்தில் பணிபுரிந்தார். 1960களில் கிராமப்புற தமிழ்நாட்டில் பள்ளி மாணவி மாரி என்ற பாத்திரத்தை இவர் சித்தரித்தார். இயக்குநர் ஜீது ஜோசப் இயக்கத்தில் கார்த்திக், ஜோதிகா நடித்த "தம்பி" படத்தில் நடித்திருந்தார்.

மேற்கோள்கள்
-----------

1. ↑  Upadhyaya, Prakash (4 January 2017). "Ilayathalapathy Vijay's Bairavaa censored; to be released on January 12". .
2. ↑  "*ராட்சசனோட வெற்றிக்கு அதுதான் காரணம்..!* - 'அம்மு' அபிராமி". .
3. ↑  Suganth, M (7 June 2018). "Balaji Sakthivel is back with Yaar Ivargal". *The Times of India*. .
4. ↑  "Ammu Abhirami To Reprise Her Original Role From Ratsasan In The Telugu Remake". 24 March 2019. .
5. ↑  "Thuppakki Munai Movie Review {3/5}: Critic Review of Thuppakki Munai by Times of India". .
6. ↑  "Review : Thuppakki Munai review-A watchable action thriller (2018)" இம் மூலத்தில் இருந்து 2018-12-13 அன்று. பரணிடப்பட்டது.. .
7. ↑  "Thuppakki Munai movie review: Vikram Prabhu shines as a no-nonsense cop in this largely watchable film- Entertainment News, Firstpost". 14 December 2018. .
8. ↑  "Ammu Abhirrami has an update on Dhanush's Asuran - Times of India". .
9. ↑  "Ammu Abhirami about Dhanush and Vetrimaran's Asuran". 23 September 2019. .
10. ↑  "Ammu Abhirami's next after Rakshasudu is Dhanush's Asuran!" இம் மூலத்தில் இருந்து 2019-09-28 அன்று. பரணிடப்பட்டது.. .
11. ↑  "Ammu Abhirami joins Karthi once again - Times of India". .
12. ↑  "Ratsasan fame Ammu Abhirami joins Jeetu Joseph's film, starring Jyotika and Karthi". .

வெளி இணைப்புகள்
---------------

* ஐ.எம்.டி.பி இணையத்தளத்தில் Abhirami
**சிப்தாஸ் கோஷ்** (5 ஆகஸ்ட் 1923 - 5 ஆகஸ்ட் 1976) என்பவர் ஒரு இந்தியப் பொதுவுடமை அரசியல்வாதி ஆவார். இவர் பல தசாப்தங்களாக இந்திய கம்யூனிஸ்ட் இயக்கத்தில் ஈடுபாடு கொண்டிருந்தார். அவர் இந்திய சோசலிஸ்ட் யூனிட்டி மையம் (கம்யூனிஸ்ட்) நிறுவனப் பொதுச் செயலாளர் ஆவார்.

கோஷ் பிரித்தானிய இந்தியாவின் டாக்கா மாவட்டத்தில், ஒரு நடுத்தர வர்க்க குடும்பத்தில் பிறந்தார். 13 வயதில் தனது கிராமப் பள்ளியில் 10 ஆம் வகுப்பு தேர்ச்சி பெற்றார். அவர் இந்தியாவின் சுதந்திர இயக்கத்தில் பங்கேற்க அனுசீலன் சமித்தியில் சேர்ந்தார். அவர் மிக வயதில் எம். என். ராயின் சித்தாந்தங்களால் ஈர்க்கப்பட்டார். அவர் தோழர் பாசு ஆச்சார்யாவை (கல்யாணி, நாடியா) வாழ்நாள் முழுவதும் பின்பற்றினார். 1942 இல் அவர் வெள்ளையனே வெளியேறு இயக்கத்தில் சேர்ந்தார். பின்னர் அவர் கைது செய்யப்பட்டு, மூன்று ஆண்டுகளுக்கு சிறையில் அடைக்கப்பட்டார். அங்கே அவர் மார்க்சிசம்-லெனினிசத்தை முழுமையாகப் படித்தார். பின்னர் நிஹார் முகர்ஜி போன்ற சக ஊழியர்களுடன் அவர் 1948 இல் இந்திய சோசலிஸ்ட் யூனிட்டி மையத்தை கட்டமைத்தார். அவர் 1976 இல் அவரது 53வது பிறந்த நாளில் இறந்தார்.

மேற்கோள்கள்
-----------

1. ↑  SUCI(C) Central Committee's Homage to Shibdas Ghosh
2. ↑

வெளி இணைப்புகள்
---------------

* SUCI (C) Central Committee's Homage to Shibdas Ghosh
* Marxists Internet Archive: Shibdas Ghosh

### வெளியிடப்பட்ட உரைகள்

* Why SUCI(C) is the only genuine Communist Party in India
* Marxism and the development of human society
* Some aspects of Marxism and Dialectical Materialism
* On communal problem
* The cultural movement in India and our tasks
* A few economic problems
* Self-criticism of the Communist camp
* On the report of the Twentieth Congress of the CPSU
* An appeal to the leaders of the international communist movement
* Some questions on the Way the Cuban Crisis had been Solved
**ஊடு கடற்கரை (Hoode Beach) இந்தியாவின்** கர்நாடகா மாநிலம் உடுப்பி மாவட்டத்தில் கோடி பெங்கரே அருகே உள்ள ஒரு சிறிய மீன்பிடி கிராமத்தில் அமைந்துள்ளது. இக்கடற்கரை உடுப்பி நகரத்திலிருந்து 18 கிலோமீட்டர் தொலைவில் கடிகே கடற்கரைக்கும் டெல்டா கடற்கரைக்கும் இடையில் அமைந்துள்ளது.  இந்த கடற்கரை இயற்கை எழில் கொஞ்சும் இடமாகவும் திரைப்பட காட்சிகளை படமாக்குவதற்குரிய பிரபலமான இடமாகவும் அறியப்படுகிறது.

சாகா அலைச்சறுக்கு மன்றம்
------------------------

சாகா அலைச்சறுக்கு மன்றம் இந்த பிராந்தியத்தில் அலைச்சறுக்கு விளையாட்டிற்கான பயிற்சியை வழங்கும் முதல் மற்றும் ஒரே அலைச்சறுக்கு விளையாட்டு நிறுவனம் ஆகும்.  இந்த நிறுவனம் 2007 ஆம் ஆண்டில் துசார் பதியன் மற்றும் இசிதா மாளவியா ஆகியோரால் நிறுவப்பட்டது  இசிதா மாளவியா, இந்தியாவின் முதல் தொழில்முறை பெண் அலைச்சறுக்கு விளையாட்டு வீராங்கனையாக கருதப்படுகிறார்.

மேற்கோள்கள்
-----------

1. ↑  "5 Perfect Breaks to Beat the Pandemic Blues" (in en). .
2. ↑  "Udupi: ‘Anweshi’—Hundreds throng beach for glimpse of movie stars" (in en). .
3. ↑  Desk, India TV News (2015-04-06). "India's first woman pro surfer fulfilled The Shaka Surf Club's dream- India TV News" (in en). .
4. ↑  George Ramsay. "India's first professional female surfer is changing her country's perception of the ocean". .
5. ↑  Coldwell, Will (2014-02-05). "Surfing in India: catching waves from coast to coast" (in en). .
**இராயசம் சேசகிரி ராவு** (*Rayasam Seshagiri Rao*) இந்தியாவைச் சேர்ந்த ஓர் அரசியல்வாதியாவார். 1909 ஆம் ஆண்டு சூலை மாதம் 13 ஆம் தேதியன்று ஆந்திரப் பிரதேசத்தின் நந்தியால் நகரத்தில் இவர் பிறந்தார். சென்னை மாநிலக் கல்லூரியில் சட்டப் பாடத்தில் இளநிலை பட்டம் பெற்றார். கமலம்மா என்ற பெண்ணை திருமணம் செய்து கொண்டார். இந்தியாவின் 1ஆவது மக்களவை உறுப்பினராக இருந்தார். 1952 ஆம் ஆண்டு நடைபெற்ற தேர்தலில் சுயேச்சை வேட்பாளராகப் போட்டியிட்டு வெற்றி பெற்றார். ஆந்திரப் பிரதேசத்தின் நந்தியால் தொகுதியை பிரதிநிதித்துவப்படுத்தினார்.

இராயசம் சேசகிரி ராவு ஒரு வழக்கறிஞராகவும் பணியாற்றினார். வழக்கறிஞர் சங்கத்தின் தலைவராகவும் இருந்தார். நில அடமான வங்கியின் ஆலோசகராகவும், இராயலசீமா மகா சபையின் செயலாளராகவும் பணியாற்றினார்.

இவர் ஒரு கவிஞரும் ஆவார். சாகித்ய பரிசத்து அமைப்பு இவருக்கு கவி சேகரம் என்ற பட்டத்தை வழங்கியது.

மேற்கோள்கள்
-----------

1. ↑  Members Bioprofile from Indian Parliament.
2. ↑  Rayasam, Seshagiri Rao (1933) (in Telugu). *Krotta Namoona*. Nandyala: Nandyala Amateurs.. பார்த்த நாள்: 1 November 2017.
**இரசமாயி தத்** அல்லது **உரசமோய் தத்** (1779 - 14 மே 1854) வங்காள மறுமலர்ச்சியின் போதான பிரித்தானிய இந்தியாவின் குறிப்பிடத்தக்க வங்காளக் கல்வியாளர் ஆவார். கொல்கத்தாவில் உள்ள இந்துப் பள்ளியின் இணை நிறுவனர் ஆவார். வங்காளக் கவிஞர் தோரு தத் இவருடைய பேத்தி ஆவார்.

ஆரம்ப கால வாழ்க்கை
------------------

தத் கொல்கத்தாவின் இரம்பாகன் நகரில் பிறந்தார். இவரது தந்தை, நில்மணி தத், தத் குடும்பத்தை நிறுவியவர். இரசமாய் தத் எழுத்தராக ஆனார், மேலும் கல்கத்தா  சிறிய தொண்டுப்பணி நீதிமன்றத்தின் நீதிபதியாகவும் ஆனார். ஆசியச் சமூகத்தின் முதல் இந்திய உறுப்பினரும் ஆவார்.

சமூகப் பணிகள்
-------------

தத் ஆங்கில மொழியில் சிறப்புத் திறன் கொண்ட மொழியியலாளர் ஆவார். கொல்கத்தாவில் இந்துப் பள்ளியை நிறுவியவர்களில் ஒருவரான இவர், இராசாராம் மோகன் ராய், இராதாகாந்தா தேவ் டேவிட் ஹரே ஆகியோருடன் இணைந்து இந்து கல்லூரியை மாநிலப் பல்கலைக்கழகத்தை நிறுவினார். இவர் கல்விக் குழுமத்தின் செயலாளராகவும், சமஸ்கிருத கல்லூரியின் முதல் முதல்வராகவும் ஆனார். ஈஸ்வர் சந்திர வித்யாசாகருடன் ஏற்பட்ட சில சிக்கல்களுக்குப் பிறகு சமசுகிருத கல்லூரியிலன் பதவியை பணித் துறப்பு செய்தார். கொல்கத்தா பள்ளிப் புத்தகச் சங்கத்தின் உறுப்பினராக ஏழை மாணவர்களுக்கு மகத்தான பங்களிப்பினை வழங்கியதன் மூலம் பரவலாக தத் பிரபலமானார்.குடிமைச் சமூக இயக்கம், அரசின் பத்திரிகை எதிர்ப்பு நடவடிக்கைகள்  மற்றும் இந்தியாவில் நீதித்துறை பணிகளில் நடுவர் முறையை ஆதரித்தார்.

சான்றுகள்
---------

1. ↑  Subodh C. Sengupta & Anjali Basu, Vol - I (2002). *Sansad Bangali Charitavidhan (Bengali)*. Sahitya Sansad. பக். 461. பன்னாட்டுத் தரப்புத்தக எண்:81-85626-65-0.
2. 1 2  Meenakshi Mukherjee, *An Indian for All Seasons: The Many Lives of R.C. Dutt*, 2009, p. 57.
3. ↑  Incubator of Inglish, *The Telegraph*, May 23, 2010.
4. ↑  "The university that shaped the modern India: 200 years of Presidency". January 20, 2017. .
5. ↑  "ঔপনিবেশিক আমলে সংবাদপত্রের স্বাধীনতা". .
6. ↑  .
1911இல் ஃபூக்கோ கட்டிய மடம். தாமன்ராசெதிலிருந்து 80 கி.மி தொலைவில் தெற்கு அல்சீரியாவில் இருக்கின்றது
அல்சீரியாவில் உள்ள ஃபூக்கோவின் கல்லரை
ஃபூக்கோவின் கையொப்பம்
அருளாளர் **சார்லஸ் தெ ஃபூக்கோ** (*Charles de Foucauld*, செப்டம்பர் 15, 1858 – டிசம்பர் 1, 1916) என்பவர் ஒரு பிரென்சு கத்தோலிக்க குருவும் துவாரெக் மக்களிடையே அல்சீரியாவில் உள்ள சகாராவில் வாழ்ந்த ஒரு துறவியும் கத்தோலிக்க திருச்சபையில் அருளாளர் பட்டம் பெற்றவரும் ஆவார். இவரது எழுத்துக்களே இயேசுவின் சிறிய சசோதரர்கள் என்னும் துறவறசபை நிறுவப்பட வழிவகுத்தது என்பர்.

இவர் இளமையிலேயே பெற்றோரை இழந்தவர். இவரின் தாத்தா இவரை வளர்த்தார். இவர் பிரஞ்சு இராணுவத்தில் ஒரு அதிகாரியாக வடஆப்பிரிக்காவில் இருந்தபோது இவருக்கு தனிமையில் இறைவனைக்காண வேண்டும் என வலுவான உணர்வுகள் உண்டானது. ஆதலால் இவர் பிரான்சுக்குத் திரும்பிவந்து தனது 28ஆம் வயதில் மனம்மாறினார்.

1890இல் சிஸ்டேரியன் டிராப்பிஸ்ட் துறவற சபையில் சேர்ந்த இவர், அங்கு மனநிறைவு அடையாத்தால் அங்கிருந்து வெளியேறி 1897இல் நாசரேத்துக்கு சென்றார். அங்கே தனிமையிலும் தபம் மற்றும் செபத்திலும் தன் வாழ்வைக்கழித்தார். பின்னர் 1901இல் பிரான்சுக்குத்திரும்பி தனது 43ஆம் அகவையில் குருவாக திருநிலைப்படுத்தப்பட்டார். இதன் பின்னர் அல்சீரியாவில் உள்ள சகாராவில் வனவாசியைப்போல வாழ்ந்துவந்தார். துவாரெக் மக்களுக்கு பணிசெய்ய அவர்களோடு பத்துவருடம் தங்கியிருந்து அவர்களின் மொழி, கலாச்சாரம் முதவியவைகளைக் கற்று அவர்களின் மொழிக்கு ஒரு அகராதியினை எழுதினார். ஆனால் இவ்வகராதி இவரின் இறப்புக்குப்பின்னரே அச்சாகி வெளியானது.

துவாரெக் மக்களின் பாதுகாப்புக்காக இவரே கட்டிய கோட்டையின் கதவின் வெளியே 1916ஆம் ஆண்டு சுட்டுக்கொல்லப்பட்டார். இவர் கத்தோலிக்க திருச்சபையினால் ஒரு மறைசாட்சி என கருதப்படுகிறார்.. இவருக்கு 13 நவம்பர் 2005 அன்று திருத்தந்தை பதினாறாம் பெனடிக்ட் அருளாளர் பட்டம் அளித்தார்.

படக்காட்சியகம்
--------------

* 
* 
* 
*

ஆதாரங்கள்
---------

1. ↑  Charles de Foucauld beatified in Rome
**முக்தி குப்தேசுவர் கோவில்** (*Mukti Gupteshwar Mandir*, **முக்தி குப்தேஷ்வர் மந்திர்**) ஆத்திரேலியாவில் அமைக்கப்பட்ட ஒரே இந்துக் குடைவரைக் கோயில் ஆகும்.

வரலாறு
------

இக்கோயில் ஆத்திரேலியாவில் சிட்னி மாநகரத்தில் இருந்து 50கிமீ தென்மேற்கேயுள்ள புறநகர்ப் பகுதியான மின்டோ என்னுமிடத்தில் அமைந்திருக்கிறது. இங்கு கருவறையில் 13-ஆவது ஜோதிர்லிங்கம் தாபிக்கப்பட்டுள்ளது. தற்போதைய படைப்பு அழிப்புச் சக்கரத்தில் 13 ஆவது ஜோதிர்லிங்கமே இறுதியானதும் இந்தியாவுக்கு வெளியே அமைந்துள்ளதுமாகும். இது காலஞ்சென்ற நேபாள மன்னரான பிரேந்திராவினால் அவுஸ்திரேலியாவுக்கு அன்பளிப்பாக வழங்கப்பட்டது. இந்த 13 ஆவது ஜோதிர்லிங்கத்தின் பெயர் "முக்தி குப்தேஸ்வரர் மகாதேவ்" என்பதாகும். அதாவது குகையின் கடவுளான சிவன் என்பது இதன் பொருள். இங்கு குகை என்பது உருவகமாக ஆத்மாவைக் குறிக்கிறது. இந்த வகையில் இங்கு கோயில் கொண்டுள்ள 13வது ஜோதிர்லிங்கமானது சுயம்புவாக உருவான லிங்கமாகும். தொல்பொருள் ஆய்வின்படி 220-240 கோடி வருடங்களின் முன் இது பாறைகளின் மத்தியில் உருவானது எனக் கருதப்படுகிறது.

அமைப்பு
-------

இங்கு கருவறையில் 13வது ஜோதிர்லிங்கம் அமைந்துள்ளது. ஏனைய 12 ஜோதிர்லிங்கங்களின் மாதிரி வடிவங்களும் இங்கு உள்ளன. அவை தவிர சிவனின் உருத்திர நாமங்களைப் பிரதிநிதித்துவப்படுத்தும் 108 லிங்கங்களும் 1008 சகஸ்ரநாமங்களைப் பிரதிநிதித்துவப்படுத்தும் அமைப்புகளும் இங்கு உள்ளன. இவை ஒவ்வொன்றிற்கும் சிறிய கோயில்கள் இங்குள்ளது. அதாவது முக்தி குப்தேஸ்வரர் கோயிலுக்குள் 1128 சிறிய கோயில்கள் உள்ளன. இது மிகவும் தனித்துவமான ஓர் அமைப்பாகும். கருவறையில் 10 மீட்டர் ஆழமுள்ள ஒரு நிலவறையமைப்பு உள்ளது. அதில் 'ஓம் நமசிவாய' என்று உலகம் முழுவதிலுமுள்ள 2 மில்லியன் பக்தர்கள் தத்தமது கைபட எழுதியவை உள்ளது. அத்துடன் அவுஸ்திரேலியாவிலுள்ள முக்கிய நதிகள் உட்பட 81 நதிகளிலும் 5 சமுத்திரங்களிலும் பெறப்பட்ட நீரும், 8 பெறுமதி வாய்ந்த உலோகங்களும் ஞானிகள் மற்றும் முக்கியமானவர்களது நல்லாசிகளும் இங்கு சேமித்து வைக்கப்பட்டுள்ளது. இந்த மகாதேவ மந்திருக்கு அருகில் மாதா மந்திர், ராம்பரிவார் மந்திர், கணேஷ மந்திர் ஆகியனவும் உள்ளன.

பூசைகள்
-------

தினமும் இங்கு காலையில் புரோகிதரால் இந்த 13வது ஜோதிர்லிங்கம் உட்பட 1128 சிவ வடிவங்களுக்கும் உணவு படைக்கப்படுகிறது (நைவேத்யம்).

உசாத்துணை
---------

* முக்தி குப்தேஷ்வர் மந்திர் இணையத்தளம்

இவற்றையும் பார்க்கவும்
----------------------

* குடைவரை கோயில்
* மின்டோ சிவன் கோயில்
**டி.எம். காளியண்ணன் கவுண்டர்** (10 ஜனவரி 1921 - 28 மே 2021) ஒரு இந்திய அரசியல்வாதி ஆவார், அவர் இந்தியாவின் தற்காலிக நாடாளுமன்ற உறுப்பினராகவும், தமிழ்நாட்டின் சட்டமன்ற உறுப்பினராகவும் (எம்எல்ஏ), சட்ட மேலவை உறுப்பினராகவும் (எம்எல்சி) பணியாற்றினார். அவர் இந்தியாவின் முதல் நாடாளுமன்றத்தின் (தற்காலிக நாடாளுமன்றம் 1950-1952) கடைசியாக எஞ்சியிருந்த உறுப்பினராகவும், தமிழ்நாடு (முன்னாள் மெட்ராஸ்) மாநிலத்தின் முதல் சட்டமன்றத்தில் (MLA 1952 ராசிபுரம், MLA 1957 திருச்செங்கோடு, MLA 1962) எஞ்சியிருக்கும் சில உறுப்பினர்களில் ஒருவராகவும் இருந்தார். திருச்செங்கோடு).

சென்னை லயோலா கல்லூரியில் ஆங்கில இலக்கியத்தில் முதுகலை பட்டமும், பச்சையப்பா கல்லூரியில் வணிகவியல் இளங்கலையும் படித்தார். கொங்கு வேளாளர் சமூகத்தில் குமாரமங்கலம் ஜமீன்தார் குடும்பத்தைச் சேர்ந்தவர். 1942 ஆம் ஆண்டில், மகாத்மா காந்தியால் தொடங்கப்பட்ட வெள்ளையனே வெளியேறு இயக்கத்தில் பங்கேற்றபோது, TMK க்கு சுதந்திரச் செயல்பாடு மற்றும் பொது வாழ்க்கையின் உண்மையான சுவை கிடைத்தது. இதுவும் காந்தி, சி.ராஜகோபாலாச்சாரி, எஸ்.சத்தியமூர்த்தி போன்ற தேசியவாதத் தலைவர்களுடனான பல சந்திப்புகளும் பொதுச் சேவைக்காகத் தன் வாழ்க்கையை அர்ப்பணிக்க வழி வகுத்தன.

28 ஜனவரி 1950 அன்று, அவர் இந்தியாவின் தற்காலிக நாடாளுமன்ற உறுப்பினராகப் பதவியேற்றார்.

அங்கீகாரம்
----------

தமிழ்நாடு அரசு சமீபத்தில் டி.எம்.காளியண்ணன் கவுண்டர் மற்றும் தமிழகத்தின் முதல் சட்டமன்ற உறுப்பினர்கள் சிலரைப் பாராட்டியது. இவருக்கு கொங்கு சங்கம் "கொங்கு வேல்" என்ற கவுரவப் பட்டத்தையும் வழங்கியுள்ளது. அவரது 99வது பிறந்தநாளில் (10 ஜன. 2020) திருச்செங்கோடு ரோட்டரி கிளப்பின் கெளரவ உறுப்பினராக சேர்க்கப்பட்டார்.

தனிப்பட்ட வாழ்க்கை
------------------

டி.எம்.காளியண்ணன், ஈரோடு கிளாம்பாடியைச் சேர்ந்த பார்வதி என்பவரை திருமணம் செய்து, ஐந்து குழந்தைகள் உள்ளனர். அவர் மே 2021 இல் தனது  100 வயதில் திருச்செங்கோட்டில் இறந்தார்.

குறிப்புகள்
-----------

1. ↑  Mahotsav, Amrit. "T. M. Kalliannan Gounder" (in English). .
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2013-12-27 அன்று. பரணிடப்பட்டது.. .
3. ↑  "Members Sworn". *Provisional Parliament Debates (Part II)* **1**: 3. 5 February 1951.. பார்த்த நாள்: 12 October 2020.
4. ↑  "Speaker honours veteran Parliamentarian Kaliannan". .
5. ↑  "Kongu Vellalar Sangagal Koottamaippu" இம் மூலத்தில் இருந்து 2016-03-06 அன்று. பரணிடப்பட்டது.. .
6. ↑  "T.M. Kaliannan, last surviving member of Constituent Assembly, no more". *The Hindu*. 28 May 2021. .
Species of amphibianவார்ப்புரு:SHORTDESC:Species of amphibian

வார்ப்புரு:Use Indian English

{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Walkerana|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வாக்கரனா பிரினோடெர்மா** (*Walkerana phrynoderma*) என்பது தென்னிந்தியாவில் உள்ள கேரளா மற்றும் தமிழ்நாடு மாநிலங்களின் மேற்குத் தொடர்ச்சி மலைகளில் உள்ள ஆனைமலை மலையில் காணப்படும் தவளை சிற்றினமாகும். மூணாறு, எரவிகுளம் தேசிய பூங்கா, வால்பாறை தேயிலைத் தோட்டங்கள், ஆனைமலை புலிகள் காப்பகம், புல் மலைகள் தேசிய பூங்கா மற்றும் பழனி மலைகளில் இந்த சிற்றினம் காணப்படுவது அறியப்படுகிறது. இது வெப்பமண்டல ஈரமான காடுகளில் இலைக் குப்பைகளுடன் தொடர்புடைய மிகவும் அரிதான நிலப்பரப்பு வாழ்த் தவளைச் சிற்றினமாகும். வாழ்வாதாரத்திற்காக வனப்பகுதிகளில் மரங்களை விறகுகளாகச் சேகரிப்பவர்களால் ஏற்படும் வாழ்விட இழப்பால் இது அச்சுறுத்தப்படுகிறது. இது "முதல் 100 பரிணாம ரீதியாக வேறுபட்ட மற்றும் உலகளவில் அழியும் நிலையில் உள்ள நீர்நில வாழ்வனவற்றில்" ஒன்றாக உள்ளது.

மேற்கோள்கள்
-----------

1. ↑  S.D. Biju; S.P. Vijayakumar; Sushil Dutta (2004). "*Indirana phrynoderma*". *IUCN Red List of Threatened Species* **2004**: e.T58314A11763836. doi:10.2305/IUCN.UK.2004.RLTS.T58314A11763836.en. .
2. ↑  .
3. ↑  Kanagavel, A.; S. Parvathy; A. P. Chundakatil; N. Dahanukar; B. Tapley (2018-12-31). "Distribution and habitat associations of the Critically Endangered frog *Walkerana phrynoderma* (Anura: Ranixalidae), with an assessment of potential threats, abundance, and morphology.". *Phyllomedusa. Belo Horizonte* **17**: 21–37. doi:10.11606/issn.2316-9079.v17i1p21-37.
**கிர்மென் சைல்லா** (Kyrmen Shylla) இந்தியாவைச் சேர்ந்த ஓர் அரசியல்வாதியாவார். 1988 ஆம் ஆண்டு நவம்பர் மாதம் 22 ஆம் தேதியன்று இவர் பிறந்தார். ஐக்கிய சனநாயகக் கட்சியின் அரசியல்வாதியாக மேகாலயா மாநில அரசியலில் செயல்பட்டார். மேகாலயாவின் சட்டமன்ற உறுப்பினராகவும் இருந்தார். மேகாலயாவின் ஆளுநரான கங்கா பிரசாத், மாநிலத்தில் மேகாலயா சனநாயகக் கூட்டணி அரசாங்கத்தின் தேசிய மக்கள் கட்சி தலைமையிலான கூட்டணியில் அமைச்சரவையின் அமைச்சர்களில் ஒருவராக பதவியேற்றார். அப்போது பதவியேற்ற அமைச்சர்களில் இவர் இளைய அமைச்சர் என்பது குறிப்பிடத்தக்கதாகும். .

ஆரம்ப வாழ்க்கை மற்றும் தொழில்
-----------------------------

கிளே சைல்லா மற்றும் கோர் சிம்ப்லி தம்பதியருக்கு மகனாக கிர்மென் சைல்லா பிறந்தார். இவருடைய தந்தை சைதியா இல்லா தன்னாட்சி மாவட்ட குழுவின் முன்னாள் உறுப்பினர் ஆவார். கிர்மென் சைல்லாவுக்கு பதினைந்து உடன்பிறப்புகள் உள்ளனர். இவர் அக்குடும்பத்தின் ஆறாவது குழந்தையாவார். கிர்மென் சைல்ல ஒரு தொழிலதிபராகத் திகழ்ந்தார்.

கல்வி
-----

கிர்மென் சைல்லா 2004 ஆம் ஆண்டில் கிளீக்ரியாத்து மேல்நிலைப் பள்ளியில் இருந்து தனது மேல்நிலைப் பள்ளி விடுப்புச் சான்றிதழை, பெற்றுள்ளார்.

அரசியல் வாழ்க்கை
----------------

கிர்மென் சைல்லா 2018 ஆம் ஆண்டு ஐக்கிய சனநாயக கட்சி வேட்பாளராக கிளீக்ரியாத்து தொகுதியில் போட்டியிட்டு சட்டமன்றத் தேர்தலில் வெற்றி பெற்றார்.

தேர்தல் பதிவுகள்
----------------

2018 ஆம் ஆண்டில் கிரிமென் சைல்லா கிளீக்ரியாத்து தொகுதியில் ஐக்கிய சனநாயகக் கட்சி வேட்பாளராகப் போட்டியிட்டு, மாநில சட்டமன்றத்திற்கான தனது முதல் தேர்தலில் வெற்றி பெற்றார். இத்தேர்தலில் 8181 வாக்குகள் வித்தியாசத்தில் பாரதிய சனதா கட்சியின் இயசுட்டின் தகரை எதிர்த்து  வெற்றி பெற்றார்.

ஐக்கிய சனநாயகக் கட்சி
---------------------

கிர்மென் சைல்லா மேகாலயா அரசியலில் ஐக்கிய சனநாயகக் கட்சியின் உறுப்பினராகச் செயல்பட்டார். 2018 ஆம் ஆண்டு நடைபெற்ற தேர்தலில் இக்கட்சியின் சார்பாகவே போட்டியிட்டு வெற்றியும் பெற்றார்.

அரசாங்கத்தில் பதவிகள்
---------------------

கிர்மென் சைல்லா தற்போது வருவாய் மற்றும் பேரிடர் மேலாண்மை துறை, சமூக நலத்துறை, கலால் துறை ஆகியவற்றின் பொறுப்பாளராக உள்ளார்.

தனிப்பட்ட வாழ்க்கை
------------------

கிர்மென் சைல்லா திருமணம் செய்து கொள்ளவில்லை. 2019 ஆம் ஆண்டில் தனது வீட்டில் கைவிடப்பட்ட ஒரு பெண் குழந்தையை தனது குடும்பத்திற்கு தத்தெடுக்க அவர் ஆர்வம் காட்டினார்.

புற இணைப்புகள்
--------------

* Facebook இல் Kyrmen Shylla
* ட்விட்டரில் கிர்மென் ஷைலா
* இன்ஸ்டாகிராமில் கிர்மென் ஷைல்லா

மேற்கோள்கள்
-----------

1. ↑  "🗳️ Kyrmen Shylla winner in Khliehriat (ST), Meghalaya Assembly Elections 2018: LIVE Results & Latest News: Election Dates, Polling Schedule, Election Results & Live Election Updates" (in en). .
**க. ந. இராமச்சந்திரன்** (*K. N. Ramachandran*)(பிறப்பு மார்ச் 4, 1930) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் ஆண்டிமடம் சட்டமன்றத் தொகுதியிலிருந்து 1967-ஆம் ஆண்டு நடைபெற்ற தேர்தலில் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

மாநில சட்டமன்றத்திற்குத் தேர்ந்தெடுக்கப்படுவதற்கு முன்பு, இவர் அரசுக் கல்லூரிகளில் பேராசிரியராகவும் ஆய்வாளராகவும் பணியாற்றினார். இவர் பேராசிரியராக இருந்த காலத்தில், தேசிய மாணவர் படையில் படைத்தலைவராக இருந்தார். சென்னை பச்சையப்பன் கல்லூரியில் தமிழில் பட்டம் பெற்றார். இவரது நெருங்கிய நண்பரும் வகுப்புத் தோழருமான முரசொலி மாறன் முன்னாள் நாடாளுமன்ற உறுப்பினரும், இந்திய அரசின் தொழில் மற்றும் வர்த்தக அமைச்சருமானவர் ஆவார். கல்லூரியில் இராமச்சந்திரனின் சமகாலத்தவர்களாக நாஞ்சில் கி. மனோகரன் மற்றும் மருத்துவர் சொக்கலிங்கம் இருந்தனர். முன்னாள் நிதியமைச்சர் க. அன்பழகன் இவருடன் பேராசிரியராகப் பணியாற்றியவர்.

இராமச்சந்திரன் இரண்டு புத்தகங்களை எழுதியுள்ளார். இவை 1960களின் பிற்பகுதியிலும் 1970களின் முற்பகுதியிலும் தமிழ்நாடு முழுவதும் உள்ள உயர்நிலைப் பள்ளிகளில் விரிவுபடுத்தப்படாத புத்தகங்களாக அறிஞர் அண்ணா மற்றும் தந்தை பெரியார் பற்றியவையாகும்.[]

மேற்கோள்கள்
-----------

1. ↑  1967 Tamil Nadu Election Results, Election Commission of India
**இந்தியத் தங்க முதுகு தவளை** (*Indosylvirana indica-இந்தோசில்விரானா இண்டிகா*), இராணிடே குடும்பத்தில் உள்ள ஒரு தவளை சிற்றினம் ஆகும். இது முன்னர் *இந்தோசில்விரானா டெம்போராலிசுடன்* தொடர்புடையதாகக் கருதப்பட்டது, ஆனால் 2014 ஆய்வில் இது ஒரு தனித்துவமான சிற்றினமாகக் கண்டறியப்பட்டது.

சொற்பிறப்பியல்
--------------

*இண்டிகா* என்ற சிற்றினத்தின் பெயர் இலத்தீன் வார்த்தையிலிருந்து வந்தது. இது இந்தியாவில் இருந்து இச் சிற்றினத்தின் தோற்றத்தைக் குறிக்கிறது.

பரவல்
-----

இந்தியத் தங்க முதுகு தவளை, இந்திய மாநிலங்களான கருநாடகம் மற்றும் கேரளம் மாநிலங்களின் பாலக்காட்டுக் கணவாய் பகுதியான மேற்குத் தொடர்ச்சி மலையில் மட்டுமே காணப்படும் அகணிய உயிரி ஆகும்.

வாழ்விடம்
---------

இந்தியத் தங்க முதுகு தவளை, இரண்டாம் நிலை மற்றும் முதன்மைக் காடுகளில் வாழ்கிறது. மேலும் காடுகளை ஒட்டிய ஈரநிலங்களுக்கு அருகில் காணப்படுகிறது. சில சமயங்களில் வற்றாத வேகமான நீரோடைகளுடன் தொடர்புடையது. இது கடல் மட்டத்திலிருந்து 40 மற்றும் 1,145 m (131 மற்றும் 3,757 அடி) வரையிலான உயரத்தில் காணப்படுகிறது. 2019-ன் பிற்பகுதியில், இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட இனமாக மதிப்பீடு செய்யப்படவில்லை.

விளக்கம்
--------

வயது வந்த ஆண் தவளை 46–59 mm (1.8–2.3 அங்)உடல் நீளமும், பெண் தவளை 66–74 mm (2.6–2.9 அங்) நீளமும் உடையது. தலை அகலத்தை விட நீளமானது. முதுகுபுற பார்வையில் மூக்கு நீள்வட்டமாகவும் பக்கவாட்டுப் பார்வையில் வட்டமாகவும் இருக்கும். செவிப்பறை தனித்துவமானது. முன்கைகள் மிதமான குறுகிய மற்றும் மெல்லியதாகக் காணப்படும். விரல்கள் நீளமானவை மற்றும் நுனிகளில் மழுங்கிய கூர்மையான வட்டுகளைக் கொண்டுள்ளன. தோல் விளிம்புகள் உள்ளன. பின்னங்கால்கள் ஒப்பீட்டளவில் நீளமாகவும் மெல்லியதாகவும் இருக்கும். கால்விரல் நுனிகள் மழுங்கிய கூர்மையான வட்டுகளைக் கொண்டுள்ளன; கால்விரல்கள் மிதமான வலைப்பக்கத்தைக் கொண்டுள்ளன. முதுகுப் பகுதிகள் வெண்கல நிறத்திலும், கீழ்ப் பகுதி வெளிர் பழுப்பு நிறத்திலும் இருக்கும். செவிப்பறைப் பகுதி வெளிர் சாம்பல்-பழுப்பு நிறமாகவும், செவிப்பறை வெளிர் பழுப்பு நிறமாகவும் இருக்கும். மேல் உதடு மஞ்சள்-வெள்ளை பட்டையைக் கொண்டுள்ளது. இது கை செருகலுக்கு மேலே தொடர்கிறது. தொண்டை, மார்பு மற்றும் தொப்பை ஆகியவை சாம்பல்-வெள்ளை நிறத்தில் உள்ளன.

மேற்கோள்கள்
-----------


| உயிரின வகைப்பாட்டுஇனங்காட்டிகள் |
| --- |
| *Indosylvirana indica* | 
* விக்கித்தரவு: Q41581254
* விக்கியினங்கள்: Indosylvirana indica
* AmphibiaWeb: 8249
* AoI: 318
* ASW: Indosylvirana-indica
* GBIF: 10892263
* iNaturalist: 476780
* ITIS: 1100466
* என்.சி.பி.ஐ: 1926476

 |
| *Hylarana indica* | 
* விக்கித்தரவு: Q18435542
* BOLD: 682853
* GBIF: 10379530
* ITIS: 1100467
* என்.சி.பி.ஐ: 1569965

 |
**அபுல் மொமென்** (**Abul Momen)** (பிறப்பு: டிசம்பர் 18, 1948) வங்காளதேசத்தைச் சேர்ந்த பத்திரிகையாளர். இவர் 1998 முதல் புரோதாம் அலோ என்ற தினசரி பத்திரிக்கையின் ஆசிரியராக இருந்தார். தற்போது தைனிக் சுப்ரபாத் என்ற இதழின் ஆலோசனை ஆசிரியராக உள்ளார்.  வங்காளதேச அரசால் 2017 இல் இவருக்கு எகுஷே பதக் விருது வழங்கப்பட்டது.

பின்னணி மற்றும் தொழில்
----------------------

மொமன் டிசம்பர் 18, 1948 இல் சிட்டகாங் மாவட்டத்தில் கியோச்சியா ஒன்றியத்திலுள்ளசத்கானியா உபாசிலாவில் பிறந்தார். எழுத்தாளர் அபுல் பசல் இவரது தந்தையாவார். டாக்கா பல்கலைக்கழகத்தில் முதுகலைப் படிப்பை முடித்த பின்னர், இவர் சிட்டகாங் கலைக் கல்லூரி, தி டெய்லி ஸ்டார் மற்றும் தி டெய்லி போரர் ககோஜ் ஆகியவற்றில் பணியாற்றினார்.  இவர் புனைகதை அல்லாத பிரிவில் 2016 இல் பங்களா அகாடமி இலக்கிய விருதை வென்றார்.

தனிப்பட்ட வாழ்க்கை
------------------

மொமன், சீலா என்பவரை மணந்தார். இவர்களுக்கு ஒரு மகள் மற்றும் ஒரு மகன் உள்ளனர்.

மேற்கோள்கள்
-----------

1. ↑   (in bn).
2. 1 2  Rafi Hossain and Zahidul Naim Zakaria (March 1, 2008). "Fulki: For Better Learning". *The Daily Star*. . Rafi Hossain and Zahidul Naim Zakaria (March 1, 2008). "Fulki: For Better Learning". *The Daily Star*.
**பகதூர் சிங் தாகத்** (*Bahadur Singh Dhakad*) (இறப்பு : 19 செப்டம்பர் 2007) இந்திய அரசியல்வாதி ஆவார். தாகத் இந்திய பொதுவுடைமைக் கட்சியின் (மார்க்சிசுட்) மத்தியக் குழு உறுப்பினராகவும், அக்கட்சியின் மத்தியப் பிரதேச மாநிலக் குழுச் செயலாளராகவும் இருந்தார்.

1968 ஆம் ஆண்டு இந்திய பொதுவுடைமைக் கட்சியில் (மார்க்சிசுட்) சேர்ந்தார். மேலும் விவசாயிகள் இயக்கத்தில் தீவிரமாக செயல்பட்டார். 1986 ஆம் ஆண்டு முதல் 2002 ஆம் ஆண்டு வரை, மத்தியப் பிரதேச மாநில விவசாயிகள் சபாவின் பொதுச் செயலாளராக இருந்தார். 1980 ஆம் ஆண்டு அக்கட்சியின் மாநிலக் குழுவுக்குத் தேர்ந்தெடுக்கப்பட்ட இவர், 1987 ஆம் ஆண்டு மாநிலச் செயலக உறுப்பினரானார். 2001 ஆம் ஆண்டு இந்திய பொதுவுடைமைக் கட்சியில் (மார்க்சிசுட்) மாநிலக் குழுச் செயலாளராகத் தேர்ந்தெடுக்கப்பட்டார். 17வது கட்சி மாநாட்டில், கட்சியின் மத்திய குழுவிற்கு தேர்ந்தெடுக்கப்பட்டார்.

2007 ஆம் ஆண்டு செப்டம்பர் மாதம் 19 ஆம் தேதியன்று குவாலியரில் மாரடைப்பு காரணமாக இறந்தார்.  இவருக்கு மனைவி, இரண்டு மகன்கள் மற்றும் இரண்டு மகள்கள் இருந்தனர்.

மேற்கோள்கள்
-----------

1. ↑  "Comrade B S Dhakad" இம் மூலத்தில் இருந்து 5 October 2007 அன்று. பரணிடப்பட்டது.. .
2. ↑  CPI(M) leader Bahadur singh Dhakad dead
**வாடிவாசல்** என்பது குறுநாவல் ஆகும். எழுத்து பத்திரிகையை நடத்திய சி. சு. செல்லப்பா அவர்கள் எழுதியது இந்நூல். மொத்தம் 70 பக்கங்கள் கொண்ட குறுநாவல். காலச்சுவடு பதிப்பகம் இந்நூலை வெளியிட்டுள்ளது.

நாவலைப் பற்றி
-------------

வாடிவாசல் என்ற பெயரில் ஜல்லிக்கட்டை மையமாகக் கொண்டு சி.சு.செல்லாப்பா ஒரு நாவல் எழுதியுள்ளார். வாடிவாசல் என்பது ஜல்லிக்கட்டின் போது காளைகளை ஒவ்வொன்றாக அவிழ்த்து விடும் இடமாகும்.இவ்வாசலை தாண்டும் முன் காளைகளின் மூக்கணாங்கயிறு உள்ளிட்ட அனைத்துப் பிணைப்புகளையும் அறுத்து விடுவர்.அலங்காநல்லூர் ஜல்லிக்கட்டில் வாடிவாசல் பயன்படுத்தபடும்.மாடுபிடி வீரர்கள் வாடிவாசலைப் பார்த்த படியே இருப்பர்.ஆனால் சில ஜல்லிக்கட்டில் நிகழ்வுகளில் வாடிவாசல் இல்லாமல் நாலாபக்கங்களிலிருந்தும் 

மாடுகளைத் திறந்து விடும் வழக்கமும்உள்ளது.எந்தப் பக்கத்திலிருந்து காளை பாயப் போகிறது என்றே தெரியாது.செல்லாயி அம்மன் கோயில்தான் கதைக்களம். அந்த சல்லிக்கட்டு வாசல்தான் மொத்த நாவலும். இரண்டு இளைஞர்கள் பிச்சி மற்றும் மருதன். சல்லிக்கட்டின் நுணுக்கங்கள் தெரிந்த ஒரு வயதானக் கிழவர் மற்றும் ஜமீன்தார். அவர்களின் எண்ண ஓட்டங்கள், கொஞ்சம் பழைய நினைவுகள் என கச்சிதமான நாவல்.

வெளி இணைப்புகள்
---------------

* வாடிவாசல் – அதிகாரம் எனும் பகடைக்காய்